




TELŠIŲ RAJONO SAVIVALDYBĖS TARYBA

SPRENDIMAS
DĖL TELŠIŲ RAJONO SAVIVALDYBĖS 2015 METŲ BIUDŽETO PATVIRTINIMO 

2015 m. sausio 29 d. Nr. T1-7
Telšiai


Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, Lietuvos Respublikos biudžeto sandaros įstatymo 26 straipsnio 4 dalimi, Lietuvos Respublikos 2015 metų valstybės biudžeto ir savivaldybių biudžetų finansinių rodiklių patvirtinimo įstatymu, Telšių rajono savivaldybės taryba nusprendžia:
. Patvirtinti Telšių rajono savivaldybės 2015 metų:
. biudžeto pajamas – 31 653 028 eurus (1 priedas);
. biudžetinių įstaigų pajamas į savivaldybės biudžetą pagal įmokų rūšis – 994 507 eurus (2 priedas);
. asignavimus – 34 233 841 eurą (3 priedas), iš jų:
. savarankiškoms funkcijoms atlikti – 18 538 194 eurus (4 priedas);
. specialiajai tikslinei dotacijai valstybinėms (perduotoms savivaldybėms) funkcijoms atlikti – 2 568 263 eurus (5 priedas);
. specialiajai tikslinei dotacijai mokinio krepšeliui finansuoti – 8 854 647 eurus (6 priedas);
. kitai tikslinei dotacijai – 580 121 eurą (7 priedas);
. aplinkos apsaugos specialiajai programai – 117 296 eurus (8 priedas);
. iš biudžetinių įstaigų pajamų – 994 507 eurus (9 priedas);
. iš skolintų lėšų investiciniams projektams finansuoti – 1 987 924 eurus (10 priedas);
. apyvartinėms lėšoms 2015 m. sausio 1 d. esančiam įsiskolinimui už suteiktas paslaugas, atliktus darbus ir įsigytas prekes padengti, tikslinėms programoms finansuoti – 592 889 eurus (11 priedas);
. asignavimus pagal programas – 34 233 841 eurą (12 priedas).
. Nustatyti Telšių rajono savivaldybės skolinimosi limitą – 12 246 893 eurus.
. Pavesti savivaldybės biudžeto asignavimų valdytojams,  sudarant ir tvirtinant 2015 metų programų sąmatas, numatyti reikiamus asignavimus įsiskolinimams, susidariusiems iki 2015 m. sausio 1 d. už suteiktas paslaugas, atliktus darbus ir įsigytas prekes, padengti.
. Nustatyti, kad iš sutaupytų asignavimų išlaidoms pirmiausia turi būti dengiamas įsiskolinimas.
. Patvirtinti 10 426 eurų dydžio savivaldybės mero fondą.



Savivaldybės meras								Vytautas Kleiva

